Author: koki
Last saved by: timea.lengyelova
Company: Abyss Studios, Ltd.

Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 108/2008 Z. z. o poskytovaní pomoci na diverzifikáciu v rámci dočasného režimu reštrukturalizácie cukrovarníckeho priemyslu v znení nariadenia vlády Slovenskej republiky č. 113/2009  

Spôsob pripomienkového konania |
Počet vznesených pripomienok, z toho zásadných | 16/0
Počet vyhodnotených pripomienok | 16
Počet akceptovaných pripomienok, z toho zásadných | 13/0
Počet čiastočne akceptovaných pripomienok, z toho zásadných | 2/0
Počet neakceptovaných pripomienok, z toho zásadných | 1/0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo výstavby a regionálneho rozvoja Slovenskej republiky | | | | x
2 . | Úrad pre verejné obstarávanie | | | x |
3 . | Úrad priemyselného vlastníctva Slovenskej republiky | | | x |
4 . | Generálna prokuratúra Slovenskej republiky | | | x |
5 . | Protimonopolný úrad Slovenskej republiky | | | x |
6 . | Ústredie práce, sociálnych vecí a rodiny | | | | x
7 . | Centrum pre medzinárodnoprávnu ochranu detí a mládeže | | | | x
8 . | Národný bezpečnostný úrad | | | | x
9 . | Konfederácia odborových zväzov Slovenskej republiky | | | | x
10 . | Asociácia zamestnávateľských zväzov a združení Slovenskej republiky | | | x |
11 . | Národná banka Slovenska | | | x |
12 . | Európske spotrebiteľské centrum | | | | x
13 . | Ministerstvo financií Slovenskej republiky | 3 (3o,0z) | | |
14 . | Ministerstvo zahraničných vecí Slovenskej republiky | | | x |
15 . | Ministerstvo obrany Slovenskej republiky | 3 (3o,0z) | | |
16 . | Najvyšší kontrolný úrad Slovenskej republiky | | | x |
17 . | Úrad jadrového dozoru Slovenskej republiky | | | x |
18 . | Štátny dopravný úrad | | | | x
19 . | Odbor aproximácie práva sekcie vládnej legislatívy Úradu vlády SR | 7 (7o,0z) | | |
20 . | Štatistický úrad Slovenskej republiky | | | x |
21 . | Ministerstvo práce, sociálnych vecí a rodiny Slovenskej republiky | 1 (1o,0z) | | |
22 . | Ministerstvo školstva, vedy, výskumu a športu Slovenskej republiky | | | x |
23 . | Najvyšší súd Slovenskej republiky | | | x |
24 . | Úrad splnomocnenca vlády SR pre územnú samosprávu, integrovaný manažment povodí a krajiny | | | | x
25 . | Úrad vlády Slovenskej republiky | | | x |
26 . | Správa štátnych hmotných rezerv Slovenskej republiky | | | x |
27 . | Úrad geodézie, kartografie a katastra Slovenskej republiky | | | x |
28 . | Úrad pre normalizáciu, metrológiu a skúšobníctvo Slovenskej republiky | 1 (1o,0z) | | |
29 . | Ministerstvo pôdohospodárstva a rozvoja vidieka Slovenskej republiky | | | | x
30 . | Ministerstvo kultúry Slovenskej republiky | | | x |
31 . | Ministerstvo dopravy, výstavby a regionálneho rozvoja Slovenskej republiky | | | x |
32 . | Ministerstvo hospodárstva Slovenskej republiky | | | x |
33 . | Podpredseda vlády SR pre ľudské práva a národnostné menšiny | | | | x
34 . | Ministerstvo spravodlivosti Slovenskej republiky | | | | x
35 . | Konferencia biskupov Slovenska | | | | x
36 . | Ministerstvo zdravotníctva Slovenskej republiky | | | x |
37 . | Odbor verejného obstarávania | | | | x
38 . | Ministerstvo vnútra Slovenskej republiky | 1 (1o,0z) | | |
39 . | Odbor právnych služieb a odvolacích konaní | | | | x
40 . | Ministerstvo životného prostredia Slovenskej republiky | | | x |
41 . | Úrad pre reguláciu sieťových odvetví | | | x |
| SPOLU | 16 (16o,0z) | 0 (0o,0z) | 21 | 14

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MF SR

Všeobecne 
Beriem na vedomie, že návrh nebude mať vplyv na rozpočet verejnej správy.

O

A

---

MF SR

Všeobecne 
Návrh je potrebné zosúladiť s Legislatívnymi pravidlami vlády SR a s ich prílohami [napr. čl. I - bod 1 (§ 3b) - znenie odseku 3 uviesť v prechodných ustanoveniach, odsek 5 - v uvádzacej vete slová „zvyšku dodatočnej pomoci“ nahradiť slovami „o zvyšok dodatočnej pomoci“, na konci uvádzacej vety vypustiť dvojbodku a slovo „poľnohospodár“ z písmen a) a b) uviesť v uvádzacej vete a v písmene b) slová „v zmysle svojej žiadosti“ vypustiť pre nadbytočnosť; bod 3 (§ 4) upraviť gramaticky a slovo „je“ vložiť za slovo „Ak“].

O

A

Pripomienka zapracovaná do textu.

MF SR

Všeobecne 
Návrh odporúčam prehodnotiť v kontexte s Ústavou SR, pretože by mohol byť nesúladný s jej čl. 2 ods. 2 (čl. I - body 2 a 3), pretože upravuje konanie štátneho orgánu.

O

ČA

V bode 2 ide najmä o úpravu termínu a nie kompetencie ohľadne konania, ktorá agentúra vyplýva priamo zo zákona 543/2007 Z. z.

MO SR

K čl. I bod 1
1. V úvodnej vete navrhovaného znenia § 3b ods. 5 odporúčame vypustiť slová „na diverzifikáciu“ z dôvodu, že v § 1 platného znenia predmetného nariadenia vlády je pre „dodatočnú pomoc na diverzifikáciu“ zavedená legislatívna skratka „dodatočná pomoc“. Pripomienka sa vzťahuje aj na navrhované znenie odseku 6. 
Na koniec úvodnej vety tohto ustanovenia odporúčame vložiť slovo "poľnohospodár" , ktoré zároveň odporúčame vypustiť z navrhovaného znenia písmena a) a b). 
2. Zároveň odporúčame na konci úvodnej vety tohto ustanovenia vypustiť dvojbodku a v písmene b) vypustiť slová „v zmysle svojej žiadosti“ ako nadbytočné. 
3. Odporúčame zosúladiť navrhované znenie odsekov 4 a 5 z dôvodu, že v odseku 4 sa navrhuje uložiť oprávneným žiadateľom povinnosť predložiť žiadosť o zvyšok dodatočnej pomoci, avšak v odseku 5 už ide iba o vymenovanie okruhu poľnohospodárov, ktorí môžu byť žiadateľmi o zvyšok dodatočnej pomoci. Možným riešením by bolo nahradiť slovo „predložia“ v odseku 4 slovami „môžu predložiť“.

O

A

Pripomienka zapracovaná do textu

MO SR

K čl. I bod 1
Navrhované znenie § 3b odsekov 3 a 4 je podľa ich obsahu prechodným ustanovením. Odporúčame preto tieto ustanovenia zaradiť na koniec predloženej novely v súlade s čl. 9 Legislatívnych pravidiel vlády Slovenskej republiky.

O

A

Pripomienka zapracovaná do textu.

MO SR

K čl. I bod 2
Odporúčame vypustiť celý text za slovami „30. septembra 2012“. Zastávame názor, že ak Európska komisia rozhodne o odklade platieb, bude potrebné opätovne novelizovať predmetné nariadenie vlády

O

N

Ak by prišlo k odloženiu vyplatenia platieb EK- t.j. že by neprišli peniaze, nemohla by ani agentúra vyplaťiť žiadateľov.

OAP SVL ÚV SR

K doložke zlučiteľnosti: 
1. Vzhľadom k tomu, že problematika návrhu nariadenia je upravená aj v nariadení (EÚ) č. 1204/2009, je potrebné toto nariadenie uviesť v bode 3 doložky zlučiteľnosti, a to konkrétne ako nelegislatívny právne záväzný akt sekundárneho práva prijatý po nadobudnutí platnosti Lisabonskej zmluvy.

O

A

Nariadenie uvedené v doložke zlučiteľnosti, no ako legislatívny právny akt sekundárneho práva prijatý po nadobudnutí platnosti Lisabonskej zmluvy.

OAP SVL ÚV SR

Všeobecne k návrhu nariadenia: 
1. Upozorňujeme predkladateľa, že čl. I bod 2 návrhu nariadenia sa vykonáva nariadenie Komisie (EÚ) č. 1204/2009 zo 4. decembra 2009 , ktorým sa mení a dopĺňa nariadenie (ES) č. 968/2006, ktorým sa stanovujú podrobné pravidlá implementácie nariadenia Rady (ES) č. 320/2006, ktorým sa stanovuje dočasný režim pre reštrukturalizáciu cukrovarníckeho priemyslu v Spoločenstve, a to konkrétne čl. 1 bod 3 predmetného nariadenia EÚ. Je preto potrebné zohľadniť vykonávanie nariadenia (EÚ) č. 1204/2009 v návrhu nariadenia, a to príslušným odkazom v návrhu nariadenia.

O

A

Pripomienka zapracovaná do textu.

OAP SVL ÚV SR

Nad rámec návrhu nariadenia: 
1. Upozorňujeme predkladateľa, že 1. decembra 2009 nadobudla platnosť Lisabonská zmluva, ktorou sa mení a dopĺňa Zmluva o Európskej únii a Zmluva o založení Európskeho spoločenstva (ďalej len „Lisabonská zmluva“). Na základe Lisabonskej zmluvy sa Európska únia stala právnym nástupcom Európskeho spoločenstva a tým sa aj právo Európskeho spoločenstva recipovalo do práva Európskej únie. Z uvedeného dôvodu je potrebné zmeniť znenie transpozičného odkazu v § 5 nariadenia vlády Slovenskej republiky č. 108/2008 Z. z. o poskytovaní pomoci na diverzifikáciu v rámci dočasného režimu reštrukturalizácie cukrovarníckeho priemyslu, a to nasledovne: 
„Týmto nariadením vlády sa vykonávajú právne záväzné akty Európskej únie uvedené v prílohe.“

O

A

Pripomienka zapracovaná do textu.

OAP SVL ÚV SR

Nad rámec návrhu nariadenia: 
2. Žiadame predkladateľa, aby v nariadení vlády č. 108/2008 Z. z. opravil názov prílohy, a to nasledovne: 
„Zoznam vykonávaných právne záväzných aktov Európskej únie.“

O

A

Pripomienka zapracovaná do textu.

OAP SVL ÚV SR

Všeobecne k návrhu nariadenia: 
2. Zároveň je potrebné uviesť nariadenie (EÚ) č. 1204/2009 v samostatnom bode v transpozičnej prílohe k nariadeniu vlády SR č. 108/2008.

O

A

Pripomienka zapracovaná do textu.

OAP SVL ÚV SR

K doložke zlučiteľnosti: 
2. Bod 4 doložky zlučiteľnosti žiadame upraviť tak, aby bol v súlade s Legislatívnymi pravidlami vlády SR.

O

A

Pripomienka zapracovaná do textu.

OAP SVL ÚV SR

K osobitnej časti dôvodovej správy: 
V odôvodnení k čl. I bodu 2 predkladateľ uvádza, že v predmetnom ustanovení návrhu nariadenia sa upresňuje konečný termín, dokedy je možné vyplatiť zvyšok dodatočnej pomoci a to z dôvodu harmonizácie s legislatívou EÚ. Žiadame predkladateľa, aby špecifikoval, v ktorom právne záväznom akte Európskej únie je problematika predmetného ustanovenia návrhu nariadenia upravená.

O

A

Spresnené odkazom 8a) v texte nariadenia.

MPSVR SR

1. V predkladacej správe navrhujeme nahradiť vetu „Návrh nariadenia vlády bude mať pozitívny dopad na zamestnanosť a podnikateľské prostredie.“ nakoľko podmienky, za akých sa pomoc aktuálne poskytuje sa takmer nemenia. Navrhujeme použiť formuláciu „Návrh nariadenia vlády napomáha udržať úroveň zamestnanosti a stabilné podnikateľské prostredie.“. 
2. Vo všeobecnej časti dôvodovej správy navrhujeme postupovať rovnako, nahradením „Predkladaný návrh nariadenia bude mať pozitívny vplyv na udržanie zamestnanosti“ za „Predkladaný návrh nariadenia napomáha udržať úroveň zamestnanosti“.

O

A

Pripomienka zapracovaná do textu.

ÚNMS SR

Čl. 1 bod 1 ods. 4 
Predkladateľovi navrhujeme nahradiť slovo "predložia" slovami "môžu predložiť" nakoľko takéto znenie ukladá povinnosť oprávneným žiadateľom predkladať žiadosti o zvyšok dodatočnej pomoci a domnievame sa, že sa jedná iba o právo predkladať žiadosti.

O

A

Pripomienka zapracovaná do textu.

MV SR

K čl. I  
V čl. I bode 1 (§ 3b ods. 3 a 4) sú podľa svojho obsahu prechodnými ustanoveniami, ktoré je potrebné systematicky zaradiť na koniec nariadenia vlády. 
V čl. I bode 1 (§ 3b ods. 5 uvádzacej vete) vypustiť dvojbodku a v písmene b) vypustiť slová „v zmysle svojej žiadosti“. 
V čl. I bode 1 je nesúlad medzi odsekom 4, ktorý v podstate ukladá povinnosť oprávneným žiadateľom a odsekom 5, kde ide o možnosť takto konať. V uvedených ustanoveniach je taktiež žiaduce zjednotenie právnej terminológie v slovách „zvyšok dodatočnej pomoci“ (odsek 4) a „zvyšku dodatočnej pomoci na diverzifikáciu“ (odsek 5). 
V čl. I bode 1 možno uvažovať aj o inej konštrukcii predmetnej problematiky, a to tak, že by sa nevymedzil okruh žiadateľov, ale okruh subjektov, ktorým možno poskytnúť pomoc.

O

ČA

Pripomienka zapracovaná do textu okrem poslednej vety, nakoľko predkladateľ po zvážení ponechal pôvodné znenie.